Audi benigne Conditor

Audi benigne Conditor est hymnus Gregorio Magno, papae ab anno 590 usque ad annum ad 604, attributus. Secundum Breviarium Romanum, in feria secunda ad Vesperas concinitur:

Audi, benigne Conditor, 
Nostras preces cum fletibus, 
In hoc sacro ieiunio 
Fusas quadragenario. 

Scrutator alme cordium,
Infirma tu scis virium: 
Ad te reversis exhibe 
Remissionis gratiam. 

Multum quidem peccavimus, 
Sed parce confitentibus: 
Ad nominis laudem tui 
Confer medelam languidis. 

Concede nostrum conteri 
Corpus per abstinentiam; 
Culpae ut relinquant pabulum
Ieiuna corda criminum

Praesta, beata Trinitas, 
Concede, simplex Unitas; 
Ut fructuosa sint tuis
Ieiuniorum munera. 

Nexus externi

 Audi benigne Conditor in gregorien.info
 Audi benigne Conditor in Thesauro Precum Latinarum
 Audi benigne Conditor in situ Scholae sanctae Caeciliae

Categoria:Hymni Christiani